Diari Oficial de la Generalitat Valenciana


Sumari del DOGV 9496, del 23-12-2022 (2022/11697)

RESOLUCIÓ de 29 de novembre de 2022, de la Conselleria d'Educació, Cultura i Esport, d'extinció de l'autorització per cessament d'activitats en el Conservatori Elemental de Dansa de Sant Vicent del Raspeig.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/11386


Data del document
:   29-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 29 de novembre de 2022, de la Conselleria d'Educació, Cultura i Esport, d'extinció de l'autorització per cessament d'activitats en el Conservatori Elemental de Dansa de Sant Vicent del Raspeig. [2022/11820]  
Antecedents de fet  
Primer. Mitjançant Resolució de 2 de novembre de 1994, de la Secretaria General de la Conselleria d'Administració Pública, es disposa la publicació del conveni de data 7 de setembre de 1994, entre la Conselleria d'Educació i Ciència i l'Ajuntament de Sant Vicent del Raspeig, que reclassifica el centre municipal de dansa de la citada localitat com a Conservatori Municipal de Dansa de Sant Vicent del Raspeig, amb codi 07460069, donant validesa acadèmica oficial als ensenyaments de dansa de grau elemental que imparteix.  
Segon. En data 22 de desembre de 2021, l'Ajuntament de Sant Vicent del Raspeig comunica a la Direcció General de Centres Docents el cessament d'activitats del Conservatori Elemental de Dansa de Sant Vicent del Raspeig, de titularitat municipal.  
A aquests antecedents de fet els són aplicables els següents  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Cultura i Esport, segons l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
  
Segon. Vist el Conveni de data 7 de setembre pel qual es reclassifica el centre municipal de dansa de la citada localitat com a Conservatori Municipal de Dansa de Sant Vicent del Raspeig, que en la seua clàusula huitena estableix, entre altres, com a causa d'extinció del conveni el cessament d'activitats.  
Atés que existeix una sol·licitud d'extinció de l'autorització, per part de l'Ajuntament de Sant Vicent del Raspeig, comunicant el cessament d'activitats de l'esmentat centre.  
Així mateix, en l'esmentada clàusula huitena s'estableix que l'extinció farà efecte a partir del final del curs escolar en el qual es produïsca la causa. Com que la sol·licitud del centre és de data 22 de desembre de 2021, l'autorització del centre quedarà extingida al final del curs 2021-2022.  
Vistos els antecedents de fet i els fonaments de dret, resolc:  
  
L'extinció de l'autorització en la totalitat dels seus ensenyaments per cessament d'activitats del centre docent següent:  
  
Codi del centre: 46691528.  
Denominació genèrica del centre: Conservatori Elemental de Dansa.  
  
Denominació específica del centre: municipal de Sant Vicent del Raspeig.  
Titularitat: Ajuntament de Sant Vicent del Raspeig.  
Domicili: carrer Balmes, s/n.  
Localitat: Sant Vicent del Raspeig (03276).  
Província: Alacant.  
  
La present resolució tindrà els seus efectes acadèmics a l'inici del curs escolar 2022-2023 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 29 de novembre de 2022.- La consellera d'Educació, Cultura i Esport: Raquel Tamarit Iranzo.